Vandag se sportnuusNetbal Die Spar Protea-netbalspan het gisteraand teen Nieu-Seeland in die vierhoekige reeks in die Standard Bank Arena in Johannesburg gespeel. Nieu-Seeland het die wedstryd met 51-46 gewen. Sondag meet Suid-Afrika kragte met Engeland. 7’s-Rugby Die Sydney-been van die Wêreldreeks begin vandag en duur tot Sondag. Die Blitsbokke speel vanoggend om 09:22 teen Papoea-Nieu-Guinee in hul eerste wedstryd. Môre-oggend kom ons om 06:03 teen Spanje te staan en om 09:14 teen Engeland. Die Springbok-vroue-7’s se afrigter, Paul Delport, het vir Zintle Mpupha as die kaptein aangewys vir hul Super7-toernooi aanstaande week in Australië. Tennis In die Mans-afdeling is die eerste halfeind tussen (6) Marin Čilić en Kyle Edmund voltooi. Čilić het in drie stelle sy plek in die eindstryd bespreek. Die telling was 6-2, 7-6 en 6-2. Die eerste gekeurde Roger Federer sal vandag teen Korea se Hyeon Chung op die baan stap in die ander halfeind. In die Vroue-afdeling het (2) Caroline Wozniacki maklik in twee stelle na die eindstryd deurgedring. Wozniacki het Elise Mertens met 6-3 en 7-6 geklop. In die ander halfeind was dit ’n verbete stryd tussen (1) Simona Halep en (21) Angelique Kerber. Halep het uiteindelik die derde stel met 9-7 ingepalm om die eindstryd te haal. Krieket Die Proteas het die dag op 6/1 begin in antwoord op Indië se 187 lopies. Hasim Amla met 61, Vernon Vilander met 35 en Kagiso Rabada met 30, was die enigste Protea-kolwers wat dubbelsyfers kon aanteken. Suid-Afrika was almal uit vir 194, wat aan hulle ’n voorsprong van net 7 lopies op die eerste beurt gegee het. Jasprit Bumrah het vyf paaltjies platgetrek. Aan die einde van dag twee was Indië op 49/1 (17 bb) wat aan hulle ’n voorsprong van 42 lopies gee met nog 9 tweedebeurtpaaltjies staande. Bangladesj 82 (24/50 bb) Sri Lanka 83/0 (11.5/50 bb) Sri Lanka wen gemaklik met 10 paaltjies met nog 229 balle oor. Pakistan 201/4 (20 bb) Nieu-Seeland 153 (18.3/20 bb) Pakistan wen met 48 lopies. Die reekstelling is nou een elk met een wedstryd wat oorbly. Port Elizabeth om 10:00 Warriors vs Cape Cobras Potchefstroom om 13:30 Highveld Lions vs Knights Centurion om 13:30 Titans vs Dolphins Gholf Sokker